HU
2023.7.3.
Az Európai Unió Hivatalos Lapja
C 235/51
2023. május 2-án benyújtott kereset – Zaklady Farmaceutyczne Polpharma kontra Bizottság (T-228/23. sz. ügy) (2023/C 235/65) Az eljárás nyelve: angol Felek Felperes: Zaklady Farmaceutyczne Polpharma S. A. (Starogard Gdański, Lengyelország) (képviselők: K. Roox, T. De Meese, J. Stuyck és M.
Van Nieuwenborgh ügyvédek) Alperes: Európai Bizottság
Kérelmek A felperes azt kéri, hogy a Törvényszék: — nyilvánítsa a megsemmisítés iránti keresetet elfogadhatónak és megalapozottnak; — semmisítse meg a Bizottság 2023.
március 17-i levelében [hivatkozási szám: SANTE.DDG1.
B.5/AL/mmc (2023) 2915860] foglalt bizottsági határozatot, valamint az e határozatot fenntartó és/vagy felváltó minden későbbi határozatot, ideértve az ebből eredő szabályozási aktusokat is, a felperest érintő részükben; — a Bizottságot kötelezze az eljárás költségeinek viselésére.
Jogalapok és fontosabb érvek Keresete alátámasztása érdekében a felperes három jogalapra hivatkozik. 1.
Az első, a felperesnek megadott forgalombahozatali engedély megváltoztatását és/vagy visszavonását illetően a fent említett, 2023. március 17-i bizottsági határozattal (a továbbiakban: megtámadott határozat) összefüggésben a hatáskör hiányára és hatáskörrel való visszaélésre alapított jogalap. 2.
A második, lényeges eljárási szabályok megsértésére alapított jogalap, mivel a megtámadott határozatnak nincs jogalapja, és megsértette a felperesnek az Európai Unió Alapjogi Chartájának 41. cikke szerinti meghallgatáshoz való jogát. 3.
A harmadik, a Szerződések, illetve az alkalmazásukra vonatkozó egyéb jogszabályok megsértésére alapított jogalap: — a megtámadott határozat téves jogalkalmazáson alapul, mivel a Bizottság tévesen értelmezte a Bíróság 2023.
március 16-i Bizottság és társai kontra Pharmaceutical Works Polpharma ítéletének (C-438/21 P-C-440/21 P, EU:C:2023:213) hatályát, és nem vette figyelembe az emberi felhasználásra szánt gyógyszerek bizottságának felülvizsgálatát; — a megtámadott határozat sérti a védelemhez való jogot és az Európai Unió Alapjogi Chartájának 47. cikke szerinti tisztességes eljáráshoz való jogot; — a megtámadott határozat sérti a jogbiztonság elvét; — a megtámadott határozat sérti a felperes jogos elvárásait, ideértve a dimetil-fumarát generikus gyógyszerkészítmé­ nyek beszerzését illetően a hivatalokkal, gyártókkal, beszállítókkal, szállítmányozási vállaltokkal és a kórházakkal, illetve a betegekkel szembeni kötelezettségeit; — a megtámadott határozat sérti az Európai Unió Alapjogi Chartájának 17. cikkében rögzített tulajdonhoz való jogot.